Държавен вестник, бр. 96, 2011 г., стр. 50

СТР.  50	
Д Ъ Р Ж А В Е Н  В Е С Т Н И К 	
БРОЙ  96
могат да се ръководят само от служител със 
защитена квалификация за работа с алпийски 
техники за спасяване.
Чл. 30. При използване на алпийски тех-
ники за спасяване спасителите задължително 
се оборудват с минимална екипировка, ра-
ботно облекло и защитни средства съгласно 
приложение № 1.
Чл. 31. За текстилните изделия от използ-
ваната алпийска екипировка в ГДПБЗН се 
водят отчетни документи (служебни картони), 
показващи тяхната експлоатация и годност 
съгласно приложение № 2.
Чл. 32. (1) Работните въжета, използвани 
при спасяване с алпийски техники, задъл-
жително трябва да са с фиксирани краища 
и надписани. 
(2) Работните въжета, използвани при 
спасяване с алпийски техники, и текстилните 
изделия от алпийската екипировка се използ-
ват в срока за експлоатация и съгласно ин-
струкциите, определени от производителя им.
Чл. 33. За организиране на операцията 
ръководителят на място:
1. извършва оценка на обстановката при 
пристигането на място;
2. запознава се с географските особености 
на района, в който ще се провежда операцията;
3. запознава се с метеорологичните прог-
нози и особеностите на района;
4. осигурява комуникациите по време на 
операцията и при необходимост организира 
развръщането на пункт за управление;
5. поставя конкретни задачи на спасител-
ните екипи на място;
6. изисква допълнителни сили при необ-
ходимост; 
7. при опасност за живота на спасителите, 
участващи в операцията, може да я прекрати 
незабавно до премахване или ограничаване 
на опасността;
8. координира действията при участие в 
съвместни операции с други съставни части 
на единната спасителна система.
Чл. 34. Ръководителят на място има право 
да забрани участието на спасител в спасителна 
операция в следните случаи:
1. когато спасителят има здравословни 
проблеми, съобщавайки сам за тях, или има 
обективни признаци за такива;
2. при видима нервно-психическа възбуда 
на спасителя;
3. при прием на медикаменти, водещи до 
неадекватно състояние на спасителя;
4. при обща отпадналост и преумора на 
спасителя.
Чл. 35. Служителите, работещи с алпийски 
техники, извършват следните дейности:
1. оказване на помощ и извеждане на по-
страдали по отвесни скали;
2. оказване на помощ и извеждане на 
пострадали от каньони, дерета или трудноп-
роходими терени;
3. участие в съвместни спасителни акции 
с аварийно-спасителните отряди към Българ-
ската федерация по спелеология в пещери и 
пропасти;
4. участие в съвместни спасителни акции 
с Планинската спасителна служба към Бъл-
гарския Червен кръст за извеждане на хора 
при лифтови аварии и издирване на изгубили 
се в планината или затрупани от лавина хора;
5. спасяване на пострадали от разрушени 
сгради;
6. оказване на помощ и извеждане на по-
страдали в шахти, изкопи, кладенци, високи 
сгради, кулокранове, комини и други високи 
и труднодостъпни съоръжения; 
7. действия по покриви и фасади за отстра-
няване на опасни предмети;
8. гасене на пожари на труднодостъпни 
места и терени;
9. оказване на помощ и извеждане на по-
страдали при наводнения и свлачища;
10. осигуряване действията на водолази, 
работещи на водоеми със стръмни и недос-
тъпни брегове или силно течение.
Чл. 36. При извършване на операции по из-
дирване и спасяване на хора в труднопроходими 
и недостъпни места, отвеси и пропасти (площи 
с гъста растителност, изкуствено създадени 
заграждения, силно пресечени местности, 
каньони, канали, дерета със стръмни или 
недостъпни брегове, места с преобладаващо 
високи скални масиви) се спазват следните 
правила:
1. районът за издирване се разделя на 
сектори и се разпределят спасителите в тях, 
като при необходимост разделянето и разпре-
делението се отразяват на карта или скица;
2. издирването се извършва с наблюде-
ние, като се проверяват всички възможни 
места; при наличие на технически средства 
за издирване се прави първоначално издир-
ване с тях;
3. при издирването на хора на труднодо-
стъпни и непроходими места придвижването 
задължително се извършва чрез самоосигуря-
ване или чрез предварително изградени въжени 
системи за осигуряване, като oсигуровките 
задължително се изграждат от служители, 
преминали подготовка за работа с алпийски 
техники;
4. след откриването на пострадалия с 
него се осъществява контакт, установява се 
състоянието му и се започва изграждане на 
системите за транспортирането му;
5. при достигане на пострадалия същият 
незабавно се осигурява независимо от начи-
на на транспортиране или от извършваните 
манипулации;
6. за транспортиране на пострадали в 
труднодостъпни терени се използват специали-
зирани средства, осигуряващи безопасността 
на пострадалия;